《善哉行》
明代·任元祥

人生太难，车摧马烦。今日相对，皆当尽欢。泛舟五湖，风波万端。

上山采薇，虎视眈眈。身受国恩，披发佯狂。愧无豫让，以报赵襄。

密雪闭门，饥寒苦侵。妻子相对，难与论心。悲歌慷慨，惟有友朋。

月落乌啼，旭日方升。

作者简介：字王谷，江南宜兴人。诸生。○王谷与陈其年善，时其年著声艺林，王谷规其诗有才无情，以仓卒取办为才，好何、李、云间而不师杜老。持论如此，不独诗品之高，其直谅从可知矣。